**Уақыты келгенде**

***«Ал Құдай белгілеген уақыты жеткенде, Өзінің рухани Ұлын жіберді. Ол бір әйел арқылы дүниеге келіп, Таурат заңы үстемдік етіп тұрған халықтың арасындасол заңға бағынғандарды босатып, Өзінің рухани балалары ету үшін келді.»***

***(Ғалаттық. 4:4-6)***

Киелі кітапта “уақыты келгенде” Құдай Өзінің Ұлын жібергені айтылған (Ғалаттықтарға 4:4). Құдайда барлық нәрсенің «өз уақыты» бар.

Бала кезімде анам маған, егер ол ол біреумен сөйлесіп жатқанда, мен бірнәрсе істегім келсе, анамның сөйлесіп біткенін күтуім керек деп үйрететін еді. Бірақ, қанша тырыссам да, шыдамай, маған сол нәрсені дәл сол сәтте керек болғандықтан, қайта қайта оның қолын түрте беретін едім.

Жохан жазған Ізгі хабарда, Исаға жақын адамдардың Одан бірдеңе істеуін өтінген екі жағдай бар. (Жохан 2:1-11 және 7:1-10). Осы жағдайлардың әрқайсысында Иса бірдей жауап берді. Үйлену тойында шарап таусылған кезде, Исаның табиғаттан тыс бір әрекет жасауын күткен анасы, Исадан бірдеңе жасауын өтінді. Бірақ Иса оған: “ (Керемет жасау үшін көктегі Әкем белгілеген) уақытым әлі келген жоқ”,— деді (Жохан 2:4).

Келесі бір жағдай, Исаның ағалары Оған: «Сен осындай кереметтер істедің, енді Өзіңді әлемге таныт» деді. Басқаша айтқанда, олар Оған: «Осылай жасырынсаң, атақты бола алмайсың», деп айтқысы келгендей болды, бірақ Ол: “ Өзімді халыққа танытатын уақытым әлі келген жоқ”,— деп жауап берді (Жохан 7:3-4).

Дэвид Гузик: «Иса олардың өтініштерін бірден орындаған жоқ, өйткені, Ол оларға әр нәрсенің өз уақыты бар екенін көрсеткісі келді.», - деп түсіндіреді. «Иса олардың өтініштеріне «Жоқ, былай мүлдем істемеймін!» деп айтқан жоқ, Ол өтініштерін орындады, бірақ, уақыты келгенде».

Біздің өмірімізде де Иса бірдеңе істеуге «кешігіп» жатқандай көрінсе, бар нәрсенің өз уақыты бар екенін есте ұстағанымыз жөн. Өйткені, солай болудың біз кейінірек білетін үлкен мақсаты бар!